open-index/open-wikipedia-markdown huggingface dataset:
Kasparas Denhofas

**Kasparas Denhofas** (1588 m. sausio 1 d. – 1645 m. birželio 4 d., Varšuva) – ATR valstybinis veikėjas, grafas (1635 m.) ir kunigaikštis (1637 m.) Šventosios Romos imperijos, Karaliaus dvariškis ir reiterių rotmistras, Dorpato vaivada (1627–1634 m.) ir Seradzo vaivada (1634–1645 m.), Karaliaus dvaro maršalka (1639 m.), Veliuno, Lemborko, Radomsko, Boleslaveco, Sokolo, Maloščicko, Klonovo seniūnas.

## Biografija
Vokiečių-Baltijos didikų Denhofų giminės atstovas, herbo „Vepris“ savininkas. Dorpato vaivados Gerardo Denhofo (m. 1598?) ir Margaritos fon Zveifeln (m. 1622) antrasis sūnus. Broliai – Pernu vaivada Ernestas Magnusas (1581–1642), pulkininkas Germanas Denhofas (m. 1620), Pamario vaivada Gerardas (1590–1648).

Karaliaus Žygimanto III Vazos dvaro dvariškis. Po savo perėjimo iš kalvinizmo į katalikybės tikėjimą įgavo didelę įtaką karaliaus dvare. Priklausė dvariškių partijai. 1627 metais Kasparas Denhofas gavo Dorpato vaivados pareigybę, o 1634 metais buvo paskirtas Seradzo vaivada. 1635 metais gavo Šventosios Romos imperijos grafo titulą.

Vladislavo IV Vazos vardu Seradzo vaivada Kasparas Denhofas vedė Vienoje diplomatines derybas dėl karaliaus vedybų su Austrijos erchercogiene Cecilija Renata (1611–1644). Derybu rezultate Cecilija Renata, Vokiečių imperatoriaus Ferdinando II Habsburgo dukra, tapo ATR karaliaus Vladislovo IV Vazos žmona, o Kasparas Denhofas 1637 metais gavo Šventosios Romos imperijos kunigaikščio titulą. 1639 metais naujos karalienės Cecilijos Renatos buvo paskirtas maršalka.

Kasparas Denhofas daug prisidėjo prie Denhofų giminės kilimo. Sau pasistatė barokinio stiliaus rezidencijas Ujazde, ir Krušine prie Radomsko.

Kasparas Denhofas pastatė sau ir savo šeimai kapavietę šventoje vietoje Jasna Goroje.

Lenkijos karaliaus Stanislovo Leščinskio prosenelis.

## Šeima ir vaikai
1620 metais vedė Aną Aleksandrą Konecpolską (? – 1651), Podolės ir Seradzo vaivados Aleksandro Konecpolskio (1555–1609) ir Anos Srožickos (m. po 1615) dukterį. Vaikai:

* Aleksandras Denhofas (m. 1671), karaliaus sekretorius, Endžejuvo abatas (apie 1644 m.)
* Stanislovas Denhofas (m. 1653), Veliuno ir Radomsko seniūnas
* Zigmantas Denhofas (m. 1655), karaliaus raikyrojas (1650–1654 m.), husarų rotmistras, Bydgoščiaus, Veliuno, Sokalo Boleslavo ir kt. seniūnas
* Ana Denhof (1620/1622–1656), Karūnos pakanclerio Boguslavo Leščinskio (1614–1659) žmona nuo 1638 metų.

## Nuorodos
* Kilian Heck, Christian Thielemann (Hrsg.): Friedrichstein. Das Schloß der Grafen von Dönhoff in Ostpreußen. Deutscher Kunstverlag, München/Berlin 2006, ISBN 3-422-06593-8; S. 13, 16-20, 22-24, 100, 132.

|-
Stanislavas Karolis Jablonovskis

**Stanislavas Karolis Jablonovskis** (m. 1702) – ATR valstybinis veikėjas, Karūnos didysis stovyklininkas (1701–1702 m.), Boguslavo, Blonės, Sninsko, Sololtinsko, Januvo seniūnas.

## Biografija
Lenkijos magnatų Jablonovskių giminės atstovas, herbo „Prus“ savininkas. Karūnos didžiojo etmono ir Krokuvos kašteliono Stanislavo Jano Jablonovskio (1634–1702) ir Marianos Kazanovskos (1643–1687) trečiasis (jauniausias) sūnus. Vyresnieji broliai – Janas Stanislavas ir Aleksandras Janas.

Kartu su vyresniu broliu Aleksandru Janu Jablonovskiu Stanislavas Karolis Jablonovskis mokėsi jėzuitų koledže Lvove ir Prahoje, po to keliavo po Vakarų Europos šalis.

1695 metais dalyvavo mūšyje su Krymo totoriais prie Lvovo, 1697 metais buvo nusiųstas savo tėvo prieš Krymo totorių grupes.

1701 metais Stanislavas Karolis Jablonovskis gavo Karūnos didžiojo stovyklininko pareigybę

## Šeima
1701 metais vedė Marianą Potocką (m. 1749), Krokuvos kašteliono ir Karūnos didžiojo etmono Felikso Kazimiero Potockio (1630–1702) ir Keistinos Liubomirskos (m. 1669) dukterį. 1702 po savo vyro mirties Mariana antrąkart ištekėjo už Liublino vaivados Adomo Petro Tarlo (m. 1719).

## Literatūra
* Stanisław Szenic; Pitawal warszawski, tom I, Warszawa 1957
* Zygmunt Gloger; Geografia historyczna ziem dawnej Polski, wyd. 1903 r
Minerva šarvuotasis automobilis

**''Minerva'' šarvuotasis automobilis** () – Pirmojo pasaulinio karo pradžioje Belgijoje sukurtas šarvuotasis automobilis. 

1914 m. rugpjūtį leitenantas *Charles Henkart* paprašė *Cockerill Works* kompaniją (Hobokenas, Belgija) du jo nuosavus civilinius turerius Minerva apšarvuoti, t. y., perdaryti į šarvuotuosius automobilius. Šie automobiliai buvo naudojami žvalgybinėms užduotims atlikti. 1914 m. rugsėjo 6 d. *Henkart* ir princas *Baudouin* žuvo papuolę į pasalą, bet tuo metu šarvuotosios „Minervos“ jau buvo serijinėje gamyboje.

Taip Belgija tapo pirmąja valstybe, kuri Pirmajame pasauliniame kare ėmė naudoti šarvuotuosius automobilius. Tiesa, pirmoji valstybė kare panaudojusi šarvuotuosius automobilius, yra Italija, ji juos panaudojo 1911-1912 m. Italijos-Turkijos kare.

## Aprašas
Kompensuojant padidėjusią automobilio masę galiniai ratai buvo sudvigubinti. Automobilis neturėjo durelių, kad šarvinis korpusas būtų standesnis. Įgulai tekdavo lipti per bortą. 
Kovos skyrius buvo vientisas (jį pagal formą vadindavo „vonia“), jame buvo vairuotojo, vado, kulkosvaidininko ir kulkosvaidininko padėjėjo vietos. Įgulos dydis svyravo nuo 3 iki 6, joje galėjo būti pora šaulių. Kovos skyrius priekyje buvo plokščias, o gale suapvalintas. Žiediniame pamate buvo įrengta kulkosvaidžio turelė, leidusi šaudyti į bet kurią pusę. Kulkosvaidis buvo standartinis oru aušinamas 8 mm *Hotchkiss* (1909, 1912 ar 1914 m. modelio), pridengtas skydu. 

Variklio liukas ir radiatorius buvo šarvuoti. 

### Tolesnė raida
1914 m. į šarvuotuosius automobilius buvo perdaryta apie 30 „Minervų“, kol gamyklą užėmė Vokietijos kariuomenė. 

1916 m. konstrukcija buvo visiškai atnaujinta. Atviras korpusas buvo uždengtas stogu. Kulkosvaidis buvo paslinktas atgal, jį uždengė šarvinis bokštelis atvira nugarine puse. Buvo įrengtos dvejos durelės.

Bent viena „Minerva“ buvo apginkluota *Puteaux* 37 mm patranka. Kiek tokių „Minervų“ buvo pagaminta nėra žinoma.

## Panaudojimas
Šarvuotieji automobiliai „Minerva“ sudarydavo trijų automobilių būrius, kurie būdavo motorizuotų kavalerijos dalinių dalis. Minervos buvo naudojamos žvalgybai, pėstininkams paremti ugnimi, tolimiems reidams vokiečių kariuomenės užnugaryje. Jų pravažumas buvo gana ribotas. 

Vokiečių kariuomenė buvo trofėjais paėmusi 4 „Minervas“ (1914 m. modelio) ir jas modifikavo. Šie trofėjiniai automobiliai buvo panaudoti įsiveržiant į Rumuniją. Bent vienas buvo panaudotas Berlyne 1919 m. Kiti buvo perkelti į Rusijos frontą, kur buvo naudoti iki 1917 m. Dėl tvirtumo jie ilgai išliko ginkluotėje, žandarmerijos daliniuose juos dar naudojo 1933-1935 m. 

## Šaltiniai

## Nuorodos
*''Minerva''  at Tanks-Encyclopedia.com
*Minerva Armored Motor Car
Mendel Zaks

**Mendelis Zaksas** (1898 m. Šiluvoje, Rusijos imperija – 1974 m. Jeruzalėje, Izraelis) – rabinas.

## Biografija

Gimė 1898 m. Šiluvoje. Mokėsi Rodūnios ješivoje. Prasidėjus I pasauliniam karui mokėsi pas rabiną Meirą Simčą. Po karo grįžo į Rodūnią, 1922 m. vedė rabino Israel Meir Kagan dukrą Faiga Chaya ir taip tapo pagrindiniu Rodūnios ješivos mokytoju. 1928 m. tapo ješivos vadovu. Prasidėjus II pasauliniam karui persikėlė į Vilnių, o iš ten į Niujorką, kur iš naujo įkūrė ješivą. 

## Nuorodos

* Rodūnios istorija (ang.) 
* Biografija, nuotrauka (ang.)
Krokuvos ekonomikos universitetas

**Krokuvos ekonomikos universitetas** () – valstybinis universitetas Lenkijoje, Krokuvoje. Tai didžiausia Lenkijos ekonomikos aukštoji mokykla pagal studentų skaičių. 2014 m. duomenimis, Lenkijos aukštųjų mokyklų reitinguose jis užėmė 42 vietą.

Aukštoji mokykla įkurta 1925 m. gegužės 28 d., tuomet vadinta Aukštąja verslo mokykla (*Wyższe Studium Handlowe*). 1950 m. pertvarkyta į trijų fakultetų Aukštąją ekonomikos mokyklą (*Wyższa Szkoła Ekonomiczna*), o 1974 m. pervadinta Krokuvos ekonomikos akademija (*Akademia Ekonomiczna w Krakowie*). Nuo 2007 m. liepos 6 d. jos oficialus pavadinimas – Krokuvos ekonomikos universitetas.

## Fakultetai
* Ekonomikos ir tarptautinių santykių fakultetas
* Finansų fakultetas
* Prekių mokslo fakultetas
* Verslo vadybos fakultetas

## Rektoriai


Vaizdas:Akademia Ekonomiczna w Krakowie Main building 00.JPG|Pagrindinis pastatas
Vaizdas:Akademia Ekonomiczna w Krakowie Basen.JPG|Universiteto baseinas
Vaizdas:Biblioteka UEK.jpg|Universiteto biblioteka
Vaizdas:Cracow University of Economics - Lecture Room 9.JPG|Universiteto auditorija


## Šaltiniai
Naughty Dog

**Naughty Dog** – JAV kompiuterinių žaidimų studija, įsikūrusi Santa Monikoje. Pagarsėjusi komerciškai sėkmingomis „Crash Bandicoot“ ir „Uncharted“ žaidimų serijomis.
## Istorija
„Naughty Dog“ pradžia laikoma 1986 m. 16-mečių Gavin ir Jason Rubin įsteigta įmonė „JAM software“ Bostone. Pirmuoju žaidimu buvo „Ski Crazed“, skirtas „Apple“ kompiuteriams. Po to studija pasirašė bendradarbiavimo kontraktą su „Electronic Arts“ ir persivadino į „Naughty Dog“. Sekantis žaidimas buvo „Keep the Thief“ asmeniniams kompiuteriams ir 1992 m. išleistas „Rings of Power“ Sega Genesis platformai. 1994 m. „Naughty Dog“ pasirašė kontraktą su „Universal Interactive Studios“ ir išleido „Way of the Warrior“ 3DO platformai. „Naughty Dog“ persikėlė į Los Andželą ir 1996 m. sukūrė pirmąjį žaidimą „Sony Playstation“ platformai − ypač didelės komercinės sėkmės sulaukusį „Crash Bandicoot“. Po to „Naughty Dog“ kūrė žaidimus vien „Sony Playstation“ žaidimų kompiuteriams. 

2001 m. studiją įsigijo „Sony Computer Entertainment“ ir „Naugty Dog“ tapo „Sony“ priklausančių pasaulinio studijų tinklo dalimi. Tais pačiais metais išleistas „Jak and Daxter: The Precursor Legacy“ žaidimas „Playstation 2“ konsolei, kuris tapo naujos sėkmingos frančizės pradžia. 2007 m. studija pradėjo naują frančizę „Playstation 3“ konsolei su žaidimu „“. 2014 m. duomenimis studijos žaidimai parduoti daugiau nei 50 mln. kopijų tiražu. Žaidimai „Uncharted 2: Among Thieves“ ir „The Last of Us“ sulaukė aukšto kritikų įvertinimo, minimi tarp geriausių visų laikų žaidimų.

## Žaidimai

* 1996 m. „Crash Bandicoot“ (išleidimo platforma − „PlayStation“, parduotas 6,82 mln. kopijų tiražu);
* 1997 m. „Crash Bandicoot 2: Cortex Strikes Back“ („PlayStation“, 7,58 mln.);
* 1998 m. „Crash Bandicoot 3: Warped“ („Playstation“, 7,13 mln.);
* 1999 m. „Crash Team Racing“ („PlayStation“, 4,79 mln.);
* 2001 m. „Jak and Daxter: The Precursor Legacy“ („PlayStation 2“, 3,64 mln.);
* 2003 m. „Jak 2“ („PlayStation 2“, 2,78 mln.);
* 2004 m. „Jak 3“ („PlayStation 2“, 1,85 mln.);
* 2005 m. „Jak X: Combat Racing“ („PlayStation 2“, 0,55 mln.);
* 2007 m. „“ („PlayStation 3“, 4,76 mln.);
* 2009 m. „Uncharted 2: Among Thieves“ („PlayStation 3“, 6,43 mln.);
* 2011 m. „Uncharted 3: Drake's Deception“ („PlayStation 3“, 6,44 mln.);
* 2013 m. „The Last of Us“ („PlayStation 3“, „PlayStation 4“, 8,50 mln.);
* 2016 m. „Uncharted 4: A Thief's End“ („PlayStation 4“).
*2017 m. "Uncharted: The Lost Legacy" ("Playstation 4").

## Išnašos

## Nuorodos
* Oficialus puslapis
* Sony Computer Entertainment Worldwide Studios 
* ign.com
Borisas Šaskolskis

**Borisas Šaskolskis** (1843 m. sausio 4 d. Raseiniuose, Rusijos imperija – 1910 m. rugsėjo 16 d. Sankt Peterburge, Rusijos imperija) – Lietuvos žydų kilmės verslininkas, vaistininkas.

## Biografija

Gimė 1843 m. sausio 4 d. Raseiniuose. XX a. šeštame dešimtmetyje atvyko į Sankt Peterburgą ir tapo liuteronu. 1867 m. baigė farmacijos studijas medicinos ir chirurgijos akademijoje. 1870 m. atidarė vieną iš pirmųjų vaistinių Sankt Peterburge. 1877 m. Rygoje susituokė su Jevgenija Kalmejer. 1884 m. atidarė antrą vaistinę Nevos prospekte. Iki mirties priklausė Sankt Peterburgo farmacininkų draugijai. Rusijos-Japonijos karo metu buvo specialiosios karo ligoninių išdėstymo komisijos narys. 1906 m. kunigaikštis Michailas Nikolajevičius Romanovas paskyrė B. Šaskolskį organizuoti mineralinio vandens Borjomi prekybą ir jo pastangomis nuo 1906 m. parduodamų 2 mln. vienetų, 1910 m. buvo parduota 5 mln. vienetų. Mirė 1910 m. rugsėjo 16 d. Sankt Peterburge, palaidotas Volkovo liuteronų kapinėse.

## Nuorodos

* Nekrologas (rus.) 
* Biografija (rus.)
Gary O'Shaughnessy

**Gary O’Shaughnessy** – Airijos dainininkas ir muzikantas.

Gary yra kilęs iš muzikų šeimos. Groti gitara pradėjo būdamas 12-os, ketverius metus mokėsi su airių džiazo gitaristu Eugene Macari. Kartu su broliu Brian subūrė duetą „2 of a kind“, abu kartu koncertavo Airijoje, Ispanijoje ir Jungtinėje Karalystėje.

Gary O’Shaughnessy tris kartus varžėsi Airijos „Eurovizijos“ atrankoje, tačiau teisę atstovauti savo tėvynei „Eurovizijos“ dainų konkurse pelnė 2001 metais. Konkurse, atlikęs Pat Sheridan sukurtą dainą „Without Your Love“, dainininkas užėmė 21 vietą, surinkęs vos 6 taškus. Gary anksčiau bandė patekti į „Euroviziją“ 1997 ir 1999 metais, tačiau nacionaliniame finale užėmė atitinkamai trečią ir penktą vietas.

## Nuorodos
* Daina ''Without Your Love''

|-
Ignotas Mauricijus Ščedrauskas

**Ignotas Mauricijus Ščedrauskas** (1815 m. rugsėjo 15 d. Raseiniuose, Rusijos imperija – 1870 m. gruodžio 25 d. Maskvoje, Rusijos imperija) – dailininkas, litografas.

## Biografija

Gimė 1815 m. rugsėjo 15 d. Raseiniuose. Mokėsi tapybos Vilniaus universiteto Meno mokykloje pas J. Rustemą, kartu išmoko litografijos. Universitetą uždarius, persikėlė studijuoti į Sankt Peterburgo Dailės akademiją, kur 1836 m. gavo laisvo menininko vardą. Gyveno Rusijoje, dažnokai aplankydamas Lietuvą. Dirbo daugiausia litografijos srityje, tapė buitinio žanro paveikslus iš rusų liaudies, daugiausia amatininkų gyvenimo, ir peizažus (nemaža iš Vilniaus apylinkių). Mirė 1870 m. gruodžio 25 d. Maskvoje.


Vaizdas:Ignatij Stepanovich Shchedrovski Portrait Ivan Elagin.jpg|Ivano Elagino portretas


## Literatūra

* Слепян В., Щедровский, Игнатий // Русский биографический словарь : в 25-ти томах. – СПб.–М., 1896–1918.

## Šaltiniai
Natanas Cvi Finkelis

**Natanas Cvi Finkelis** (1849 m. Raseiniuose, Rusijos imperija – 1927 m. Jeruzalėje, Palestina) – rabinas, vienas iš Vilijampolės ješivos įkūrėjų.

## Biografija

Gimė 1849 m. Raseiniuose. Jaunystėje mokėsi Kelmės ješivoje pas rabiną Simcha Zissel Ziv. 1877-1878 m. Musaro entuziastų daugiausiai Eliezerio Jaakovo Haveso ir rabio Natano Cvi Finkelio pastangomis pradėtas steigti Kauno kolelis. 1882 m. padedamas ir skatinamas rabino Yisroel Salanter įkūrė Vilijampolės ješivą. Natano Cvi Finkelio auklėtiniai XX a. pradžioje ėmė steigti arba tapdavo kitų ješivų vadovais tiek Lietuvoje, tiek ir už jos ribų, baltarusiškose žemėse, Lenkijoje. Po I pasaulinio karo persikėlė dirbti į Palestinos miestą Hebroną, kur įkūrė Vilijampolės ješivos filialą, kuris vėliau tapo savarankišku ir vadinosi *Knesses Yisroel*. Mirė 1927 m. Jeruzalėje. 


Vaizdas:Nosson Tzvi Finkel, Hebron yeshiva.jpg|1925 metais
Vaizdas:Nosson Zvi Finkel.jpg|Su studentais
Vaizdas:Funeral of Rabbi Natan Tzvi Finkel.jpg|Laidotuvės 1927 metais


## Nuorodos

* Nekrologas (rus.) 
* Biografija (rus.) 

## Šaltiniai
Viktoras Estrovičius

**Viktoras Estrovičius** (1881 m. Raseiniuose, Rusijos imperija – 1941 m. Charkove, Trečiasis Reichas ) – Lietuvos žydų kilmės architektas.

## Biografija
Gimė 1881 m. Raseiniuose. 1907 m. baigė Sankt Peterburgo inžinerijos institutą. Nuo 1912 m. dirbo Charkove, projektavo neorenesansinio ir konstruktyvaus art deco stiliaus pastatus. Specializavosi gyvenamųjų namų ir gydymo įstaigų projektavime. Suprojektavo poliklinikas Donecke, Dnipre ir Mykolajive. Daugiau nei 10 įvairaus tipo pastatų Charkove autorius. 1941 m. kartu su kitais miesto žydais nužudytas Drobickij Jaro gyvenvietėje šalia Charkovo.

## Nuorodos
* Biografija (rus.)
* 

## Literatūra
* Архитекторы Харькова (Kharkov Architects). С. Чечельницкий. Харьков, 2008. ISBN 978-966-96531-4-7
Alexander Sachs

**Aleksandras Zachsas** (1893 m. rugpjūčio 1 d. Raseiniuose, Rusijos imperija – 1973 m. birželio 23 d. Niujorke, JAV ) – Lietuvos žydų kilmės JAV bankininkas, ekonomistas.

## Biografija

Gimė 1893 m. rugpjūčio 1 d. Raseiniuose. 1904 emigravo į JAV, kur mokėsi Niujorko miesto koledže. 1913 m. pradėjo dirbti savivaldybių obligacijų departamente Lee, Higginson & Co. banke. 1915 m. grįžo mokytis, baigė filosofiją Harvardo koledže. 1922-1929 m. dirbo investicijų analitiku Walter Eugene Meyer kompanijoje. 1929 m. tapo investicijų tyrimų direktoriumi Lehman Brothers banke. 1931 m. tapo banko valdybos nariu. 1936-1943 m. banko viceprezidentu, o valdybos nariu išliko iki pat mirties. Po Didžiosios ekonominės krizės 1933 m. tapo Nacionalinės Atsigavimo administracijos ekonominių tyrimų departamento direktoriumi. 1939 m. įteikė žymųjį Einšteino–Šilardo laišką, kuriame buvo prašoma pradėti atominio ginklo tyrimus, prezidentui Franklin Roosevelt. II pasaulinio karo metu dirbo ekonomikos patarėju Naftos industrijos karo konsului. Po karo, karalienės Elžbietos II įšventintas į riterius ir tapo seru A. Zachsu. Mirė 1973 m. birželio 23 d. Niujorke. 

## Nuorodos

* Biografija (ang.)

## Literatūra

* Hailey, Jean R. (1973-06-28). "Alexander Sachs, 79, Prominent Economist, Dies". Washington Post.
* Hakim, Joy (1995). A History of Us: War, Peace and all that Jazz. New York: Oxford University Press. ISBN 0-19-509514-6.
Jekaterina Kniažeckaja

**Jekaterina Baumgart-Kniažeckaja** (1900 m. Raseiniuose, Rusijos imperija – 1986 m. Leningrade, TSRS ) – istorikė.

## Biografija

Gimė 1900 m. Raseiniuose. Vaikystėje su tėvais persikėlė gyventi į Sankt Peterburgą, kur tėvas dirbo banke. 1918 m. pradėjo mokytis istoriją pedagoginiame institute, tačiau dėl revoliucijų, pilietinio karo ir tėvų ligų turėjo nutraukti studijas. 1921 m. susituokė su Michailu Kniažeckiu. 1928-1930 m. mokėsi bibliotekininkystės kursuose. 1934 m. pradėjo dirbti Leningrado istorijos institute, tais pačiais metais pradėjo dirbti ir mokslų akademijos bibliotekoje. Dirbdama įvairiose bibliotekose domėjosi istorijos ir geografijos mokslais. Nuo 1954 m. TSRS geografų draugijos narė. Parašė nemažai mokslinių straipsnių istorinėmis ir geografinėmis temomis. 1967 m. išėjo į pensiją. Mirė 1986 m. Leningrade.

## Darbai

* Шафрановский К. И., Княжецкая Е. А. Карты Каспийского и Аральского морей, составленные в результате экспедиции Александра Бековича-Черкасского 1715 г. // Известия ВГО. 1952. № 6.
* Шафрановский К. И., Княжецкая Е. А. О картах залива Кара-Бугаз-Гол первой половины XVIII столетия // Известия АН СССР. Серия географическая. 1955. № 4.
* Княжецкая Е. А. Литература о Западном Узбое, 1714–1950: Библиогр. указатель / Под ред. К. И. Шафрановского; Акад. наук Туркм. ССР. Б-ка Акад. наук СССР. – Ашхабад: Изд-во Акад. наук Туркм. ССР, 1956. – 136 с. – 1 000 экз.
* О причинах избрания Петра I членом Парижской Академии наук // Известия ВГО. 1960. № 2.
* Княжецкая Е. А. Судьба одной карты (о географе А. Бековиче-Черкасском) / Е.А. Княжецкая; предисл. Б.А. Федоровича. – М.: Мысль, 1964. – 120 с. – (Географическая серия). (обл.)
* Первые русские съемки Западной Сибири // Известия ВГО. 1966. № 4.
* Чертеж пути казака Федора Скибина из Тобольска в казачью орду, 1697 // Известия ВГО. 1969. № 2.
* Когда был основан Усть-Каменогорск // Известия ВГО. 1969. № 1.
* Новое о карте Каспийского моря К. П. Вердена и Ф. И. Соймонова // Известия ВГО. 1970. № 3.
* Начало русско-французских научных связей // Французский ежегодник. 1972. – М.: Наука, 1974. – 352 с.
* Княжецкая Е. А. Пётр I – организатор исследований Каспийского моря // Вопросы географии Петровского времени: Сборник статей / Под ред. М. И. Белова; * Географическое общество СССР. – Л.: Гидрометеоиздат, 1975. – 80 с.

## Nuorodos

* Biografija (rus.)
Piotr Biegański

**Piotr Bieganski** (1905 m. gegužės 8 d. Raseiniuose, Rusijos imperija – 1986 m. sausio 12 d. Varšuvoje, Lenkijos Liaudies Respublika) – architektas.

## Biografija

Gimė 1905 m. gegužės 8 d. Raseiniuose, Teodoro ir Emilijos Kovalskos šeimoje. 1918 m. su tėvais apsigyveno Varšuvoje. Baigė Varšuvos technikos universitetą. Po II pasaulinio karo kartu su architektais Józef Sigalin, Lech Niemojewski, Bohdan Lachert, Jan Zachwatowicz, Stanisław Albrecht ir Marian Spychalski priklausė Varšuvos atstatymo biurui. Buvo atsakingas už Varšuvos senamiesčio ir Varšuvos naujamiesčio pastatų atstatymą. Dirbo konsultantu Poznanės senamiesčio atstatymo procese. 1952 m. suprojektavo Leipcigo operos teatrą. 1960-1964 m. Varšuvos Technikos universiteto architektūros fakulteto dekanas. Mirė 1986 m. sausio 12 d. Varšuvoje. 2011 m. viena iš Varšuvos gatvių pavadinta architekto garbei.

## Darbai


Vaizdas:Bank Polski, pl. Bankowy 1 – mpolkowski.jpg|Varšuvos Porčinski galerija 
Vaizdas:Pałac Komisji Przychodów, Skarbu – mpolkowski.jpg|Komisijos rūmai
Vaizdas:Kazimierz Palace.JPG|Kazimiero rūmai
Vaizdas:Palac Sobanskich Wwa Ujazdowskie.JPG|Sobanski rūmai
Vaizdas:Kopernik and palace.JPG|Stašico rūmai
Vaizdas:Leipzig - Opernhaus 2009.jpg|Leipcigo operos teatras


## Nuorodos

* Biografija ir pastatų nuotraukos (lenk.) 
* Biografija I (lenk.)
* Biografija II (lenk.) 

## Literatūra

* Encyklopedia Warszawy, Warszawa, PWN, 1994, ISBN 83-01-08836-2
* Lech Krzyżanowski, Biegański Piotr, [w:]Polski słownik biograficzny konserwatorów zabytków, z. 1, Poznań, Stowarzyszenie Konserwatorów Zabytków, 2000, ISBN 83-900862-7-1
* Piotr Biegański: Pałac Staszica, siedziba Towarzystwa Naukowego Warszawskiego, Wydawnictwo TNW, Warszawa 1951
Eduardas Brazauskas

**Eduardas Brazauskas** (1922 m. gegužės 13 d. Raseiniuose – 1996 m. birželio 26 d. Vilniuje) – muzikantas, valtornistas, pedagogas, dirigentas.

## Biografija

Gimė 1922 m. gegužės 13 d. Raseiniuose. Grojo Kauno muzikiniame teatre. Vilniaus konservatorijos profesorius. Kauno Juozo Gruodžio muzikos mokyklos dėstytojas ir direktorius. 1976 m. suteiktas Lietuvos TSR nusipelniusio artisto vardas. Mirė 1996 m. birželio 26 d. Vilniuje.

## Nuorodos

* Iškilūs žemaičiai dailininkai, muzikai, teatralai, architektai, fotografai 

## Literatūra

* Болотин С. В. Энциклопедический биографический словарь музыкантов-исполнителей на духовых инструментах. – 2-е изд., доп. и перераб. – М.: Радуница, 1995. – С. 38. – 4 000 экз. – ISBN 5-88123-007-8.
Sestosas

**Sestosas** () – upė Vakarų Afrikoje. Prasideda Nimbos kalnuose Gvinėjos pasienyje, aukštupyje teka į pietus, pietvakarius Dramblio Kaulo Kranto žemėmis, kur vadinama ***Nuonu*** arba ***Nipuė*** (*Nuon, Nipoué*). Vėliau sudaro ribą tarp Liberijos ir Dramblio Kaulo Kranto, o toliau teka vien per Liberiją. Įteka į Atlanto vandenyną ties River Sesu.

Upės baseine gyvena nykstantys mažieji hipopotamai.

## Šaltiniai
Marija Leščinska

**Marija Leščinska** (, ; 1703 m. birželio 23 d., Lenkija – 1768 m. birželio 24 d., Versalis) – Prancūzijos karalienė, karaliaus Liudviko XV žmona. Buvusio Lenkijos karaliaus ir Lietuvos didžiojo kunigaikščio Stanislovo Leščinskio ir Katerinos Opalinskos dukra.

## Biografija

Vestuvės įvyko, kada jaunikiui buvo 15 metų, o nuotakai – 22. Nuotakos kandidatūra (nebevaldančio monarcho dukra) buvo išrinkta specialiai siekiant neįtraukti Prancūzijos į kokią nors politinę koaliciją. Tačiau, 1730 m. Liudvikas nesėkmingai bandė atkovoti dėl savo uošvio Lenkijos sostą.

Pradžioje santuoka buvo laiminga, atnešė porai kelis vaikus, bet amžiaus skirtumas ir karaliaus polinkis į meilės nuotykius išardė jų sąjungą. Dvaro gyvenime sulaukusi ketvirto dešimtmečio Marija, 1730 m. buvo nukelta į antrąjį planą, o pagrindinis vaidmuo dvare ir politikoje atiteko jaunoms Liudviko XV favoritėms, kurios dažnai pakeisdavo viena kitą.

Vienintelis išgyvenęs karaliaus ir Marijos sūnus, Liudvikas Ferdinandas, mirė dar tėvams gyviems tebesant; tarp jo vaikų (Marijos Leščinskos anūkų) – Liudvikas XVI, Liudvikas XVIII ir Karolis X. Tik vyriausioji iš šešių išgyvenusių dukterų ištekėjo.

## Šeima ir vaikai
1725 m. rugsėjo 5 d. Marija ištekėjo už 7 metais jaunesnio Liudviko XV, Prancūzijos karaliaus ir Burgundijos kunigaikščio Liudviko sūnaus. Jie kartu turėjo 10 vaikų:  
* Liudvika Elžbieta (*Louise-Élisabeth*, 1727 m. rugpjūčio 14 d. − 1759 m. gruodžio 6 d.)
* Ona Henrieta (*Anne-Henriette*, 1727 m. rugpjūčio 14 d. − 1752 m. vasario 10 d.)
* Marija Liudvika (*Marie-Louise*, 1728 m. liepos 28 d. − 1733 m. vasario 19 d.)
* Liudvikas Ferdinandas (*Louis-Ferdinand*, 1729 m. rugsėjo 4 d. − 1765 m. gruodžio 20 d.)
* Pilypas Liudvikas (*Philippe-Louis*, 1730 m. rugpjūčio 30 d. − 1733 m. balandžio 7 d.)
* Marija Adelaidė (*Marie-Adélaïde*, 1732 m. kovo 23 d. − 1800 m. vasario 27 d.)
* Viktorija Marija Liudvika Teresė (*Victoire-Marie-Louise-Thérèse*, 1733 m. kovo 11 d. − 1799 m. birželio 11 d.)
* Sofija Pilypa Elžbieta Justina (*Sophie-Philippe-Élisabeth-Justine*, 1734 m. liepos 27 d. − 1782 m. kovo 3 d.)
* Marija Teresė Felicija (*Marie-Thérèse-Félicité*, 1736 m. gegužės 16 d. − 1744 m. rugsėjo 28 d.)
* Liudvika Marija (*Louise-Marie*, 1737 m. liepos 15 d. − 1787 m. gruodžio 23 d.)

|-

|-

|-

|-
Simonas Zalkindas

**Simonas Zalkindas** (1869 m. lapkričio 21 d. Raseiniuose, Rusijos imperija – 1941 m. kovo 18 d. Astrachanėje, TSRS) – Lietuvos žydų kilmės gydytojas, pirmasis klasifikuotas gydytojas Kalmukijoje, pirmosios ligoninės Elistos mieste įkūrėjas. 

## Biografija

Gimė 1869 m. lapkričio 21 d. Raseiniuose, vaistininkų šeimoje. 1888-1893 m. mokėsi mediciną Kazanės universitete. 1894 m. išsiųstas dirbti į Kalmukiją. Inicijavo ligoninės statybas Elistos mieste, rinko lėšas. 1902 m. ligoninės statyba buvo baigta. Toliau inicijavo gydymo įstaigų steigimąsi kitose Kalmukijos gyvenvietėse. Be ligoninių steigimo, inicijavo ir mokyklų statybas. 1911 m. dalyvavo mokslinėje ekspedicijoje, kuri tyrė tuberkuliozės paplitimą Kalmukijoje. 1914 m. pašauktas į karinę tarnybą, tačiau dėl ligų protrūkio Kalmukijoje grįžo gydyti vietos gyventojų. 1915 m. tapo tuberkuliozės gydymo departamento vadovu Astrachanės gubernijoje. 1919 m. tapo Astrachanės universiteto medicinos fakulteto dekanu. Už nuopelnus Kalmukijos regionui apdovanotas Anos ginklo ordinu. 1940 m. išėjo į pensiją, mirė 1941 m. kovo 18 d. Astrachanėje. Viena iš Elistos miesto gatvių pavadinta gydytojo garbei.

## Nuorodos

* Biografija I (rus.) 
* Biografija II (rus.)
Manas (upė)

**Manas** () – upė Vakarų Afrikoje. Prasideda Gvinėjos aukštumose ties Gvinėjos ir Liberijos siena. Teka į pietvakarius Liberijos teritorija, o žemupyje sudaro Liberijos ir Siera Leonės sieną. Įteka į Atlanto vandenyną netoli Bo.

Didžiausias intakas – Moras (dešinysis).

Prie Mano įsikūrę Voindžamos, Kolahuno miestai.

Pagal Mano upę pavadinta Mano upės sąjunga, kurią sudaro Liberija, Siera Leonė, Gvinėja ir Dramblio Kaulo Krantas.

## Išnašos
Platerių pirtis

**Platerių pirtis** (arba **Maskvos pirtis**) – Vilniaus pirtis.

Veikė nuo XIX a. pradžios iki 2000 m. bevardžiame skersgatvyje, jungiančiame Vingrių ir Pylimo gatves. Įrašyta į Kultūros vertybių registrą, unikalus objekto kodas .

## Istorija
Pirties vietoje, prie dabartinės Pylimo gatvės, 1767 m. stovėjo Konstancijos Pliaterytės karčema. Pirtis pastatyta 1818–1828 m. rekonstruojant karčemos pastatą. Statytojai – Kunigunda Valavičiūtė-Platerienė arba jos sūnūs, valdos paveldėtojai. Pirtis istoriniuose šaltiniuose minima nuo 1820 m. 1852 m. sklypas su pirtimi parduotas Jurgiui Stefanovskiui, kuris prie jos tarp 1859 ir 1867 m. pristatė priestatą. 1867 m. situacijos plane pažymėta garsi pirtis, vadinama Maskvietiška pirtis („Moskovskije bani“), kuriai buvo naudojamas Vingrių šaltinių vanduo. Tarp vyrų ir moterų pirčių buvo įrengta ir mikva – ritualinė žydų pirtis. 1872 m. sklypo savininke tapo Anastazija Bertgold.

1902 m. pirtis paveldėjo vyriausiasis Anastasijos Bertgold sūnus, generolas leitenantas Povilas Bertgold. 1891–1902 m. pastatas dar kartą rekonstruotas, pristatyti dar trys priestatai. 1923 m. sklypą su pastatais ir šulinį su vamzdžiais į pirtį nusipirko Tobijus Bunimovičius, 1937 m. valdos pastatus perleidęs „Bunimovičiaus banko namams“. 1943 m. „Bunimovičiaus banko namai“ buvo likviduoti, pastatas atiteko valstybei ir per visą sovietmetį bei po Atgimimo buvo toliau naudojamas kaip pirtis.

## Šaltiniai
Ščecino Pamario medicinos universitetas

**Ščecino Pamario medicinos universitetas** – valstybinis universitetas Ščecine, Lenkijoje. Lenkijos aukštųjų mokyklų reitinge jis užima 26 vietą, tuo tarpu pagal pasaulinį *Webometrics Ranking of World Universities* pasaulio reitinguose – 2479 vietą.

Universitetas buvo įkurtas 1948 m. kovo 20 d., tuo metu aukštoji mokykla buvo vadinama Ščecino medicininė akademija (lenk. *Akademia Lekarska w Szczecinie*). Jai vadovavo diabetologas, cukraligės gydymo pionerius, prof. Jakub Węgierko. 1949–1992 aukštosios mokyklos pavadinimas – Gen. Karolio Svierčevskio Pamarės medicinos akademija (lenk. *Akademia Medyczna im. gen. Karola Świerczewskiego*), nuo 1992 – Ščecino Pamarės medicinos akademija (lenk. *Pomorska Akademia Medyczna w Szczecinie*). Dabartinis pavadinimas aukštajai mokyklai buvo suteiktas 2010 m. birželio 10 d.

## Fakultetai
* Medicinos fakultetas
* Medicinos-stomatologijos fakultetas
* Medicinos-biotechnologijos ir laboratorinės medicinos fakultetas
* Sveikatos mokslų fakultetas

## Galerija

Vaizdas:Spsk2.jpg|Universiteto teritorija, M. Koperniko salė
Vaizdas:Wik 2 police, szpital pam.JPG|Universiteto ligoninė, Policės
Vaizdas:Szczecin Pomorska Akademia Medyczna biblioteka glowna.jpg|Universiteto biblioteka
Vaizdas:PSK1 Pediatria.jpg|Pediatrijos klinika


## Šaltiniai
Piromontas

**Piromontas** – Vilniaus miesto Šnipiškių rajono dalis (1 ha) prie A. Juozapavičiaus, Rinktinės, Šeimyniškių ir Slucko gatvių. Saugoma valstybės kaip urbanistinė ir architektūrinė vertybė, Kultūros vertybių registro kodas .

## Istorija
Vilniaus aktuose Šnipiškės minimos XVI a. 1536 m. karaliaus Žygimanto I patvarkymu, buvo pastatytas pirmasis tiltas per Nerį. XVI a. susiformavo pagrindinės Šnipiškių priemiesčio gatvės – Ukmergės ir Kalvarijų. Iki XIX a. II p. Šnipiškės vystėsi menkai. 1875 m. sudarytas Vilniaus miesto perspektyvinis planas, kuriame buvo numatyta Vilniaus miesto plėtra šiaurės kryptimi, o tuo metu teritoriją šalia dabartinio Žaliojo tilto, Kalvarijų ir A. Juozapavičiaus gatvių sankryžoje, vadinamą Piromontu dėl joje XVIII a. buvusių Vitebsko vaivados Piro statytų rūmų griuvėsių, nuspręsta užstatyti mūriniais gyvenamaisiais namais. Bankininkas ir visuomenės veikėjas Juozapas Montvila šioje vietoje sumanė pastatyti mūrinių gyvenamųjų namų koloniją. Pagal 1898 m. Vladislovo Stipulkovskio ir 1899 m. ir 1900 m. Augusto Kleino paruoštus projektus 1900 m. suformuotas kolonijos užstatymas.


Piromontas, Juozapavičiaus g.JPG|A. Juozapavičiaus g.
Rinktines by Augustas Didzgalvis.jpg|Rinktinės g.


## Taip pat skaitykite
* Piuro rūmai

## Šaltiniai
Remigijus Lapinskas (1944)

**Remigijus Lapinskas** (g. 1944 m. spalio 1 d. Kaune) – Lietuvos matematikas, fizinių mokslų daktaras.

## Biografija
1962 m. baigė Kauno 3-ąją vidurinę mokyklą. 1962–1967 m. studijavo Vilniaus universiteto (VU) Matematikos fakultete, 1970–1973 m. VU aspirantūroje. 1973 m. VU apgynė fizikos ir matematikos mokslų kandidato (dab. daktaro) disertaciją.

## Mokslinė veikla
R. Lapinsko mokslinio darbo kryptis – ribinės teoremos silpnai priklausomiems dydžiams.

Nuo 1967 m. dirba Vilniaus universiteto Matematikos ir informatikos fakultete (šiuo metu – Ekonometrinės analizės katedroje).

## Publikacijos
* „Tikimybių teorija ir matematinė statistika“, Uždaviniai ir teorijos santrauka, I ir II dalys, Vilniaus universitetas, 1989
* „Trumpas matematinės demografijos kursas“, Vilniaus universiteto leidykla, 1998 m.
* „Practical Econometrics. I. Regression Models (Lecture Notes)“, http://uosis.mif.vu.lt/~rlapinskas/Viskas/Practical%20Econometrics.%20I%20-%20Regression%20Models%20-%20LectNotes.pdf  
* „Practical Econometrics. II. Time Series Analysis (Lecture Notes)“, http://uosis.mif.vu.lt/~rlapinskas/Viskas/Practical%20Econometrics.%20II%20-%20Time%20Series%20Analysis%20-%20LectNotes.pdf
Boguslavas Leščinskis

**Boguslavas Leščinskis** (apie 1612 m., Vislica – 1659 m. rugsėjo 23, Varšuva) – ATR stambus valstybinis veikėjas, Lenkijos magnatas, Didžiosios Lenkijos generalinis seniūnas (nuo 1642 metų), Karūnos didysis iždininkas (1650–1658 m.), Karūnos pakancleris (1658–1659 m.), Bydgošo, Samboro, Medzižensko, Ostruvo, Čliuchuvo ir Osecko seniūnas.

## Biografija

Kilmingos magnatų Leščinskių giminės atstovas, herbo „Veniava“ savininkas. Belzo vaivados Rafaelo Leščinskio (1579–1636) ir Anos Radziminskos (1586–1635) trečiasis sūnus. Karūnos didžiojo paiždininkio Rafaelo Leščinskio tėvas ir ATR karaliaus Stanislovo Leščinskio senelis.

Bioguslavas ir broliai Andžejus, Rafaelis ir Vladislavas tėvų buvo auklėjami protestantų dvasia. Jo mokytojais Lešno mieste buvo čekų pedagogas-humanistas Janas Amos Komenskis ir Škotijos daktaras Janas Jonstonas. 1632–1636 metais jaunas Boguslavas Leščinskis keliavo po Prancūziją, Angliją, Škotiją, Olandiją ir Italiją.

1636 metų pavasarį po savo tėvo Belzo vaivados Rafaelio Leščinskio mirties Boguslavas buvo priverstas grįžti iš užsienio į tėvynę. Gavo valdyti Lešno, Radzimino, ir dalį Varšuvos bei Prahos miestų. 1637–1650 metais dažnai buvo renkamas pasiuntiniu į seimus, buvo seimų maršalka 1641, 1648, 1649–1650 metais.

1641 m. pabaigoje – 1642 m. pradžioje Boguslavas Leščinskis atsisakė kalvinizmo ir perėjo į katalikybę, tačiau vis dar ir toliau palaikė protestantus. 1642 metais buvo paskirtas Didžiosios Lenkijos generaliniu seniūnu. Buvo Poznanės vaivados Kristupo Opalinskio politiniu konkurentu. Buvo opozicijoje Lenkijos karaliui Vladislavui IV Vazai.

Švedų tvano pradžioje (1655 m.) Boguslavas Leščinskis buvo seimo paskirtas vadovauti Didžiosios Lenkijos gynybai nuo Švedijos armijos atakų, tačiau jis atsisakė vadovavimo ir įstojo į separatines derybas su Švedijos vadovybe ir Prūsijos kurfiurstu.

1650 m. sausio 12 d. buvo paskirtas Karūnos didžiuoju paiždininkiu, o 1658 m. tapo Karūnos pakancleriu.

Laikė save dideliu oratoriumi, bet daugelis laikė jį egoistišku ir nesąžiningu. Jį įtarė pinigų ir karališkų brangenybių iššvaistymu.

## Šeima

Buvo vedęs du kartus. 1638 metais vedė Aną Denhof (1620/1622–1651/1657), Dorpato ir Seradzo vaivados Kasparo Denhofo ir Anos Aleksandrovnos Konecpolskos dukterį. Vaikai:

* Boguslavas Leščinskis (apie 1645–1691), Krokuvos kanauninkas, Karaliaus sekretorius ir Červinsko abatas, Plocko probstas ir Lucko vyskupas,
* Janas Preslavas Leščinskis (m. 1668), Varšuvos seniūnas,
* Rafailas Leščinskis (1650–1703), Didžiosios Lenkijos generalinis seniūnas ir Karūnos didysis paiždininkis,
* Aleksandra Sesilija Leščinska, Poznanės aivados ir Lenkijos diplomato Kristupo Gžimultovskio (apie 1620–1687) žmona.

1658 metais antrą kartą vedė Joaną Katariną Radvilaitę (1637–1665), Lietuvos didžiojo maršalkos Aleksandro Liudviko Radvilos ir Teklės Onos Valavičiūtės, Malborko vaivados Jakubo Veichero našlės, dukterį. Antros vedybos buvo bevaikės.

## Nuorodos
* Magnatų Leščinskių giminės genealogija
Antanina Tamašauskaitė

**Antanina Tamašauskaitė** (1814 m. Raseiniuose, Rusijos imperija – 1883 m. Plocke, Lenkijos Kongreso karalystė) – 1831 m. sukilimo ir 1863 m. sukilimo dalyvė.

## Biografija

Gimė 1814 m. Raseiniuose, bajorų šeimoje. Mokėsi Kražių benediktinių vienuolyne. Prasidėjus 1831 m. būdama 16 metų prisijungė prie sukilėlių, išmoko jodinėti ir valdyti ginklą. 1831 m. priklausė Antano Gelgaudo būriui ir kovėsi su rusais prie Mankūnų, mūšyje pasižymėjo narsa ir drąsa. Buvo Emilijos Pliaterytės adjutantė. Vėliau kovojo mūšiuose prie Šiaulių ir Pavandenės. Po mūšių suteiktas poporučiko laipsnis. 1831 m. liepą pasitraukė į Prūsiją. Iš Prūsijos persikėlė į Belgiją, o iš ten 1837 m. į Ruaną. Emigracijoje ištekėjo už Wierzbickio. Carui Aleksandrui II paskelbus amnestiją 1857 m. grįžo į Lenkiją, kur apsigyveno Plocke. 1863 m. sukilimo metu rūpinosi sužeistais sukilėliais. Mirė 1883 m. Plocke.

## Nuorodos

* Biografija (lenk.)

## Literatūra

* Straszewicz Joseph, Die Polen und die Polinnen der Revolution vom 29 November 1830 oder Lebensbeschreibungen derjenigen Personen, die sich in dem letzten polnischen Freiheitskampfe ausgezeichnet haben, Stuttgart 1832, s. 81, 96, 97.
* Wawrzykowska – Wierciochowa Dioniza, Sercem i orężem ojczyźnie służyły. Emilia Plater i inne uczestniczki powstania listopadowego 1830 – 1831, MON, Warszawa 1982, s. 271 – 273.
* Więckowska Helena [red.], Listy emigracyjne Joachima Lelewela, tom II, PAU, Kraków 1949, s. 106, 233, 244.
* Wrotnowski Feliks [red.], Zbiór pamiętników o powstaniu Litwy w r. 1831, Paryż 1835, s. 113.
Jean-Jacques Bortolaï

**Jean-Jacques Bortolaï** (taip pat žinomas kaip *Jean Jacques*; g. 1956 m. sausio 17 d.) – buvęs Prancūzijos dainininkas, 1969 m. „Eurovizijos“ dalyvis.

## Biografija

1969 m. vos 13 metų sulaukęs atlikėjas atstovavo Monakui „Eurovizijos“ konkurse su kompozitoriaus Jo Perriero daina „Maman, Maman“ (). Iš komisijos gavęs 11 taškų, tais metais Monakui buvo skirta 6 vieta tarp 16 valstybių. Jis yra vienas jauniausių dalyvių „Eurovizijos“ istorijoje. Eurovizinė daina „Maman, Maman“ buvo įrašyta keturiomis kalbomis – vokiečių, prancūzų, ispanų ir italų kalbomis. Tais pačiais metais jaunasis dainininkas išleido du mini albumus.

Netrukus Jean Jacques pasitraukė iš muzikos verslo. Šiuo metu gimtajame Tulone (Prancūzija) dirba regbio komandos treneriu. Vedęs, turi du vaikus.

## Diskografija
* *Maman, maman* (1969)
* *Comme vous* (1969)

## Nuorodos
* Daina ''Maman, Maman''

|-
Lofa

**Lofa** () – upė Gvinėjoje ir Liberijoje. Prasideda Gvinėjos aukštumose, Nzerekorės regione. Teka į pietvakarius toliau pro Liberiją, kerta Vonegizi kalnagūbrį. Žemupyje dar vadinama ***Mažąja Keip Maunto upe*** (*Little Cape Mount River*). Įteka į Atlanto vandenyną į rytus nuo Bomi.

Didžiausias intakas – Lava (dešinysis).

Upė vandeningiausia būna rugsėjį (123,9 m³/s), sekliausia – vasarį (4,6 m³/s). Lofos baseine sutinkami reti mažieji hipopotamai.

Svarbiausias miestas prie Lofos – Masenta (Gvinėja).
Liudvikas Ferdinandas

**Liudvikas Ferdinandas** (; 1729 m. rugsėjo 4 d. – 1765 m. gruodžio 20 d.) – Prancūzijos sosto paveldėtojas, dofinas. Liudviko XV ir Marijos Leščinskos vyriausiasis sūnus.

## Biografija

Liudviko XV sūnaus gimimas buvo ilgai lauktas – kai 1729 m. Marija Leščinska pagimdė sveiką sūnų, tai buvo plačiai švenčiama. Po tragiškų mirčių virtinės XVIII a. pirmame dešimtmetyje Prancūzijos karališkoji šeima labai sumažėjo, o karaliui mirus be palikuonių galėjo kilti kova dėl sosto tarp jo dėdės Ispanijos karaliaus Pilypo V ir Orleano kunigaikščių. Gimus įpėdiniui atrodė užtikrinta dinastijos tąsa. 

1745 m. šešiolikmetis dofinas vedė tėvo pusseserę Mariją Teresę Rafaelę (1726–1746), Pilypo V dukterį. Šios vestuvės sustiprino Ispanijos ir Prancūzijos sąjungą prieš rimčiausius jų priešus Habsburgus. Netrukus po dukters gimimo Marija Teresė mirė, duktė irgi išgyveno neilgai (iki 1748 m.). 1747 m. aštuoniolikmetis Liudvikas vedė šešiolikmetę Mariją Juozapą Saksę, Saksonijos kurfiursto Frydricho Augusto II (Abiejų Tautų Respublikos valdovo Augusto III) ir Marijos Juozapos dukterį.

Dofinas buvo gerai išauklėtas ir išsimokslinęs, labiau mėgo pokalbius nei šventes ir medžiokles. Palaikė jėzuitus, jo seserys jį laikė idealiu krikščionių valdovu. Aplink jį būrėsi opozicija karaliui. Šiuo atžvilgiu jis priminė savo senelį, Burgundijos kunigaikštį Liudviką, kuriam taip pat nebuvo lemta karaliauti.

## Vaikai
Su Marija Juozapa turėjo tris sūnus, būsimuosius Prancūzijos karalius:

* Liudvikas Augustas, Beri kunigaikštis (vėliau Liudvikas XVI)
* Liudvikas Stanislovas Ksavjė, Provanso grafas (vėliau Liudvikas XVIII)
* Karolis, Artua grafas (vėliau Karolis X)

Liudvikas Ferdinandas taip pat turėjo dvi išgyvenusias dukteris: Mariją Klotildą, Karolio Emanuelio IV žmoną (vėliau tapusią Sardinijos karaliene), ir netekėjusią Elžbietą („Madam Elžbietą“), po brolio nuteistą brolio per revoliucinį terorą. Dar trys jų vaikai mirė vaikystėje.

## Mirtis ir palaidojimas
Mirė Fonteneblo nuo tuberkuliozės. Jį pergyveno ne tik tėvai, bet ir senelis Stanislovas Leščinskis. Dofino našlė, Marija Juozapa, mirė po dvejų metų (1767 m.) nuo tos pačios ligos.

Dofinas palaidotas ne šalia protėvių Sen Deni bazilikoje, bet katedroje Sanse. 1794 m. kovą dofino palaikai dominikonų buvo išmesti iš Sanso katedros, bet po restauracijos 1814 metais surasti ir sugrąžinti į ankstesnę kapavietę.
Ehrhardt E-V/4

**Ehrhardt E-V/4** () – Vokietijos Pirmojo pasaulinio karo laikų šarvuotasis automobilis, ginkluotas kulkosvaidžiais, naudotas beveik iki Antrojo pasaulinio karo. Pasižymėjo aukščiu, plokščiais šarvais. Svėrė beveik 9 t, įgulą sudarė 8-9 kariai, ginkluotę sudarė iki 3 kulkosvaidžių.

## Istorija
Patys pirmieji Vokietijos šarvuotieji automobiliai buvo gaminami ant didelių sunkvežimių važiuoklių įtaisant į dangų nukreiptus artilerijos pabūklus, skirtus kovai su stebėjimo balionais. Tada tokius automobilius vadino ). Šie automobiliai buvo labai reti.

Belgai buvo pirmieji, pademonstravę kaip šarvuotieji automobiliai („Minervos“) gali būti panaudoti judriuose kovos veiksmuose. Vokiečių pėstininkams ir kavaleristams belgų šarvuotųjų automobilių taktika „smok ir bėk“ neretai buvo skausminga. Tokios patirties paveikti vokiečių kariškiai nutarė gaminti savus šarvuotuosius automobilius. Kariuomenė šarvuotųjų automobilių prototipus užsakė automobilių gamybos kompanijose „Ehrhardt“, „Daimler-Motoren-Gesellschaft“ ir „Büssing“.

1915 m. šios trys kompanijos pagamino užsakytus prototipus. Visos trys kompanijos nepaisė to, kad belgų šarvuotieji automobiliai buvo šarvuoti lengvieji tureriai, ir sukonstravo, jų nuomone, tinkamesnius automobilius. .
Visi trys automobiliai buvo masyvūs:
* Didžiausias buvo „Büssing“. Jis turėjo du vairus, po vieną kiekviename gale. Pasižymėjo didele kelio prošvaisa.
* „Ehrhardt“ ir „Daimler“ prototipai buvo labai panašūs. Abiejų varikliai buvo priekyje, šarvuoti. Kėbulas buvo didelės dėžės pavidalo, jo gale buvo bokštelis, Abu atrodė nerangūs ir buvo pernelyg sunkūs, kad atliktų Vokietijos kariuomenėje numatytas funckijas.

„Daimler“ ir „Ehrhardt“ prototipai turėjo dvigubus galinius ratus. Priekiniai jų ratai buvo viengubi, tačiau turėjo šonines plačias atbrailas, kurios turėjo mažinti slėgį į gruntą ir taip padidinti pravažumą. Visų trijų prototipų įgulos buvo 8 ar 9 žmonės, ginkluotė – mažiausiai 3 kulkosvaidžiai. Didžiausias šarvų storis buvo 9 mm.

## Šaltiniai
Mikalojaus Koperniko universitetas

**Mikalojaus Koperniko universitetas** – valstybinė aukštoji mokykla Torūnėje, Lenkijoje. Lenkijos aukštųjų mokyklų reitinge jis užima 9 vietą, tuo tarpu pasaulio reitinguose – 701.

Nors pirmieji balsai apie universiteto įkūrimą buvo girdėti jau XIX a., (po padalijimų tam neprieštaravo ir Prūsijos valdžia, norėdama Torūnėje įkurti teologijos aukštąją mokyklą), tačiau universitetas buvo įkurtas tik po II pasaulinio karo, 1945 m. rugpjūčio 24 d. Universitetas turėjo prisidėti prie mokslinio ir kultūrinio regiono aktyvinimo, pasipriešinimo depolonizacijai ir mokslinio, kultūrinio ir ekonominio šalies atkūrimo. Pirmaisiais universiteto metais jo mokslinių darbuotojų branduolį sudarė buvusieji Vilniaus Stepono Batoro ir Lvovo Jano Kazimiero universiteto mokslininkai.

Nuo 2004 m. prie universiteto buvo prijungta Bydgoščiaus aukštoji medicinos mokykla, vadinama *Collegium Medicum*.

## Fakultetai
* Biologijos ir aplinkos apsaugos fakultetas
* Chemijos fakultetas
* Filologijos fakultetas
* Fizikos, astronomijos ir taikomosios informatikos fakultetas
* Humanitarinis fakultetas
* Matematikos ir informatikos fakultetas
* Ekonomikos mokslų ir vadybos fakultetas
* Istorijos mokslų fakultetas
* Žemės mokslų fakultetas
* Pedagogikos mokslų fakultetas
* Politologijos ir tarptautinių santykių fakultetas
* Teisės ir administravimo fakultetas
* Menų fakultetas
* Teologijos fakultetas
* Farmacijos fakultetas (L. Rydygiero Collegium Medicum Bydgošče)
* Medicinos fakultetas (L. Rydygiero Collegium Medicum Bydgošče)
* Sveikatos mokslų fakultetas (L. Rydygiero Collegium Medicum Bydgošče)

## Rektoriai


Vaizdas:Collegium Maius Uniwersytetu Mikołaja Kopernika w Toruniu 2.jpg|Collegium Maius pastatas
Vaizdas:UMK w Toruniu.JPG|Collegium Maximum pastatas
Vaizdas:UMK BiNoZ.jpeg|Biologijos ir aplinkos apsaugos fakultetas
Vaizdas:Budynek administracyjny (rektorat) CMUMK.JPG|Collegium Medicum administracija Bydgošče
Vaizdas:Centrum Sportowe UMK.JPG|Sporto centras


## Šaltiniai
Pelkinis ratenas

**Pelkinis ratenas**, arba **melsvažiedis ratenas** (*Succisella inflexa*) – karšulinių (*Dipsacaceae*) šeimos rateno (*Succisella*) genties augalas. Reta rūšis, įrašyta į Lietuvos raudonąją knygą.

## Biologija

Tai daugiametis, 40–80 cm aukščio augalas. Šaknis nestora, šakota, šliaužianti. Stiebai kylantys, pliki, paprastai dvejopi: trumpi – vegetatyviniai ir aukštesni – generatyviniai. Pamatiniai ir vegetatyvinių stiebų lapai elipsiški, ties pagrindu susiaurėję į lapkotį, kartais bukomis viršūnėmis. Stiebo lapai lancetiški, pleistišku pagrindu, bekočiai, viršutinieji – linijiškai lancetiški. Visi lapai pliki, lygiakraščiai arba su 2–4 danteliais.

Žiedynkotis apaugęs minkštais plaukeliais. Žiedynas iš pradžių beveik rutuliškas, vėliau pailgai rutuliškas, 1–1,5 cm skersmens. Žiedai šviesiai melsvi, violetinio atspalvio, 3–5 mm ilgio, visi vienodi, pliki.

Žydi liepos–rugsėjo mėnesiais. Vaisius apie 5 mm ilgio, plikas, briaunelės apaugusios trumpais, prigludusiais plaukeliais.

## Paplitimas ir augavietės
Savaime paplitęs Pietų ir Vidurio Europoje. Lietuvoje aptinkamas pietrytinėje dalyje.

Auga drėgnose ir pelkėjančiose pievose, krūmuose, paupiuose.

## Apsauga ir nykimo priežastys
Rūšis į Lietuvos saugomų augalų sąrašus įrašyta nuo 1962 m. Nyksta dėl upių slėnių pievų sausinimo, intensyvaus ganymo, teritorijų užstatymo ar naudojimo sporto ir laisvalaikio įrenginiams.

## Nuorodos
* Pelkinio rateno mokslinis lotynų kalba pavadinimas ir sinonimai per Theplantlist.org  (anglų k.)''

## Literatūra

* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, VI tomas, 538–539 p.
* Lietuvos raudonoji knyga. Red Data Book of Lithuania, Vilnius, Lututė, 2007, 481 p. ISBN 978-9955-692-71-3
Vutevė

**Vutevė** () – kalnas šiaurės Liberijoje, aukščiausia šalies vieta. Stūkso Gvinėjos aukštumose, Lofos apskrityje. Aukštis – 1420 m (seniau manyta, kad 1380 m).

## Šaltiniai
Stefan Czarnocki

**Stefan Čarnocki** (1878 m. rugpjūčio 17 d. Gailionyse, Rusijos imperija – 1947 m. sausio 6 d. Varšuvoje, Lenkijos Liaudies Respublika) – geologas, inžinierius.

## Biografija

Gimė 1878 m. rugpjūčio 17 d. Gailionyse. Iki septynerių metų gyveno Kuršėnuose, kur tėvas dirbo gydytoju. Vėliau su tėvais persikraustė į Kursko guberniją, kur baigė mokyklą. Studijavo technologijos institute Charkove, 1898 m. įstojo į Sankt Peterburgo kalnų institutą. 1906 m. tapo kasybos inžinieriumi. 1907-1922 m. dirbo Sankt Peterburgo geologijos komitete. Tyrinėjo geležies rūdos telkinius Vakarų Rusijoje ir Lenkijoje. Pagrindinė mokslinių tyrimų tema buvo Kubanės naftos telkiniai, kuriems 1909-1916 m. parengė kelis mokslinius darbus. Tyrinėjo naftos telkinius Baku gubernijoje, Grozno apylinkėse. 

1922 m. pradėjo dirbti Varšuvos valstybiniame geologijos institute. 1923 m. tapo angliakasybos departamento vadovu. Tyrinėjo anglies klodus Silezijoje. 1933 m. tapo naftos, akmens anglies ir dujų departamento direktoriumi. 1937-1938 m. Lenkijos geologijos instituto direktorius. 1939 m. rugsėjį uždarytas į Sachsenhauzeno koncentracijos stovyklą, tačiau greitai paleistas. Iki 1945 m. dėstė Krokuvos kasybos ir metalurgijos technikos mokykloje. Po karo deleguotas į Lenkijos energetikos komitetą. 1945-1947 m. Lenkijos geologijos draugijos prezidentas. Iš viso parašė apie 80 mokslinių darbų. Mirė 1947 m. sausio 6 d. Varšuvoje.

## Literatūra

* Stanisław Doktorowicz-Hrebnicki,1971, Stefan Czarnocki (1878-1947), Rocznik Polskiego Towarzystwa Geologicznego, t. XLI, z. 1, str. 44-47, Kraków.
* Zbigniew Wójcik (Z. J. W.), Czarnocki Stefan, w: Słownik polskich pionierów techniki (pod redakcją Bolesława Orłowskiego), Katowice 1984, s. 46–47